गुबुन फारसेथिं थांनाय समफोराव लाबोनाय हाबाफारि बादियै फैगौ 22 एप्रिल खालारनिफ्राय 25 एप्रिलसिम सानब्रैनि हाबाफारिजों गामिनि फरायसा-फरायसुलिफोरनि गेजेराव थुनलाइयारी, गेलेमु, हारिमु बिथिंनि सायाव बादायलायनाय हाबाफारि खुंनाय जागोन होनना फोरदान लाइमोन आफादनि आफादगिरि आरो नेहाथिया मिथिहोदों। नाथाय थांनाय बोसोराव करना बेराम गोसारनायनि थाखाय सोरखारआ गोरा खान्थि फोसावनायनि थाखाय बादायलायनाय हाबाफारिफोरखौ खुंफुंनो हानाय जायाखैमोन होननानैबो फोरमायथिदों। जोबथि साननि हाबाफारि अदेबानि 25 एप्रिल रबिबारखालि गेवलां मेलनि गेजेरजों बान्था राननाय हाबाफारि बानजायनाय जागोन होननानैबो मिथिहोदों। बेनि थाखाय गेवलां मेलनि गाहाइ आलासि महरै मिरु एबसुनि नेहाथारि कास्टम बसुमतारीखौ लिंनाय जादों होननानैबो मिथिहोदों। लोगोसेनो बेखेवगिरि आलासि महरै बरिमाखा दखरा एबसुनि आफादगिरि जगदिस बाग्लारी आरो बुंथिगिरि आलासि महरै बागसा जिला एबसुनि बारग’ आफादगिरि नृपेन चन्द्र बर’खौ लिंनाय जादों होनना मिथिहोदों।